Sang prabu amangsuli: kuwi kapasang-yoga sangêt, bapa patih. Ingsun tarima bangêt, dene samêngko anakira dhewe kang sira unjukake. Mungguh pawartane anakira iku, wus akèh kang ingsun piyarsa. Kandhane wong-wong kang padha wicaksana, wus cundhuk karo aturing bab ênome lan endahe rupane. Kêjaba iku nganggo diwuwuhi wartane, jarene anakira iku pintêr bangêt, tur lantip linuwih. Wasis marang gêgawean kang alus-alus, putus marang surasaning layang-layang kang isi piwulang